Sultan Johor

**Sultan Johor** () ialah jawatan warisan dan raja pemerintah negeri Johor di Malaysia. Pada zaman dahulu, Sultan memiliki kuasa mutlak dan dinasihati oleh Bendahara. Pada zaman sekarang, peranan Bendahara Johor diambil alih oleh Menteri Besar Johor.

Gelaran rasmi bagi Sultan Johor ialah *"Duli Yang Maha Mulia Sultan Yang di-Pertuan bagi Negeri dan Jajahan Takluk Johor Darul Ta'zim"* ()

## Peruntukan Undang-undang Tubuh Kerajaan
Menurut Undang-undang Tubuh Kerajaan Negeri Johor, istilah raja digunakan untuk merujuk kepada pemerintah Kerajaan Negeri Johor, segala jajahan dan daerah takluknya.

Sultan Johor yang dilantik haruslah dari kalangan berbangsa Melayu dan berdarah raja iaitu berasal dari keturunan pemerintah Johor kini (Wangsa Temenggung) serta beragama Islam. Hal ini juga turut digunapakai untuk pewaris takhta Kesultanan Johor.

### Pewarisan Takhta
Dengan tergubalnya Undang-undang Tubuh Kerajaan tersebut, raja yang dilantik haruslah dari kalangan zuriat Sultan Abu Bakar ibni Temenggung Tun Daeng Ibrahim. Undang-undang turut menegaskan bahawa perlantikan orang lain selain dari keturunan zuriat Sultan Abu Bakar adalah tidak sah jika masih terdapat zuriat Sultan yang sah dan layak menjadi Sultan. Hal ini diberi pengecualian jika keturunan yang masih ada tidak layak kerana kecacatan besar (gila, buta, bisu) atau mempunyai sifat keji mengikut pandangan hukum syarak.

Undang-undang turut menjelaskan sekiranya tiada langsung zuriat keturunan Sultan Abu Bakar yang layak dilantik oleh raja, maka raja hendaklah dilantik dari keturunan Temenggung Tun Daeng Ibrahim itu dari keturunan adik-beradik Sultan Abu Bakar. Jika tiada juga yang layak dari kalangan tersebut, raja hendaklah dilantik dari kalangan keturunan zuriat Temenggung Tun Abdul Rahman daripada keturunan adik-beradik Temenggung Tun Daeng Ibrahim. Setiap keturunan itu pula harus dibuktikan  mempunyai hubungan darah yang sah dan halal dengan raja-raja tersebut.

Jika tiada juga sebarang orang yang layak untuk dilantik menjadi raja dari kalangan keturunan Sultan Abu Bakar, Temenggung Tun Daeng Ibrahim dan juga Temenggung Tun Abdul Rahman, Undang-undang Tubuh Kerajaan Negeri Johor memberi tanggungjawab kepada ahli Mesyuarat Kerajaan dan Jumaah Majlis Diraja Johor utuk membuat perlantikan dari kalangan orang biasa yang bukan berdarah raja. Raja yang baharu yang hendak dilantik tersebut haruslah seorang lelaki beragama Islam, berbangsa Melayu, rakyat negeri Johor, cukup umur, individu yang merdeka dan bukan dari kalangan hamba, mempunyai tingkah laku dan budi pekerti yang baik, serta mempunyai ilmu pengetahuan yang luas yang pandai menulis dan membaca.

Lazimnya, sebelum seseorang raja itu mangkat, raja tersebut akan menetapkan penggantinya dahulu. Maka, mengikut Undang-undang Tubuh, orang yang paling layak ditetapkan sebagai pengganti Sultan Johor ialah waris iaitu anak lelaki yang paling tua umurnya. Dia secara rasminya hendaklah digelar sebagai "Tunku Mahkota Johor" dan gelaran ini hanya boleh ada seorang sahaja pada satu-satu masa dan tidak boleh dikongsi atau digunakan oleh anak-anak raja yang lain yang bukan bakal pengganti raja. Walau bagaimanapun, Sultan Johor berhak melantik penggantinya iaitu Tunku Mahkota Johor dari kalangan anak-anak lelaki yang lain yang tidak semestinya paling tua sekiranya dirasakan anak lelaki yang paling tua itu tidak layak mengikut undang-undang.

Jika seseorang pengganti raja itu menaiki takhta apabila raja sebelumnya mangkat dan pengganti itu masih belum berumur 21 tahun (mengikut kalendar Islam), hendaklah Jumaah Majlis Diraja mengadakan seorang pemangku dari kalangan menteri kerajaan yang tidak kira sama ada berdarah raja atau tidak. Tanggungjawab pemangku tersebut akan bertanggungjawab terhadap semua tingkah laku dan perbuatan raja yang belum cukup umur itu. Andainya raja yang belum cukup umur atau pemangku itu sendiri melakukan perkara yang bercanggah dengan undang-undang, pemangku tersebut boleh dipecat dan digantikan.

## Senarai Sultan dan Pemerintah Johor

### Kesultanan Johor Lama (1528–1830)

#### Sultan Johor yang tidak diiktiraf oleh Bendahara dan para pembesar Melayu yang lain

#### Sultan Riau-Lingga yang masih diiktiraf sebagai Sultan Johor oleh Bendahara dan para pembesar Melayu yang lain

### Kerajaan Temenggung Johor (1855–1868)

### Kerajaan Maharaja Johor (1868–1886)

### Kesultanan Johor Moden (1886–kini)

### Garis masa

ImageSize = width:1600 height:auto barincrement:15
PlotArea = top:10 bottom:30 right:130 left:20
AlignBars = justify

DateFormat = yyyy
Period = from:1528 till:2025
TimeAxis = orientation:horizontal
ScaleMajor = unit:year increment:10 start:1530
ScaleMinor = unit:year increment:10 start:1530

Colors =
 id:canvas value:white
 id:melaka-johor value:yellow
 id:bendahara value:green
 id:riau-lingga value:red
 id:hussein-ali value:rgb(0.9,0.9,0.9)
 id:temenggung value:blue
 id:eon value:black

Backgroundcolors = canvas:canvas

BarData =
 bar:AlauddinII
 bar:MuzaffarII
 bar:JalilI
 bar:JalilII
 bar:AlauddinIII
 bar:Abdullah
 bar:JalilIII
 bar:Ibrahim
 bar:MahmudII
 bar:JalilIV
 bar:JalilRahmat
 bar:Sulaiman
 bar:JalilV
 bar:Ahmad
 bar:MahmudIII
 bar:Rahman
 bar:MuhammadII
 bar:MahmudIV
 bar:Hussein
 bar:Ali
 bar:TemenggungIbrahim
 bar:AbuBakar
 bar:IbrahimMasyhur
 bar:Ismail
 bar:Iskandar
 bar:IbrahimIsmail
 bar:Space
 bar:eon

PlotData=
 width:5 align:left fontsize:S shift:(5,-4) anchor:till
 bar:AlauddinII
 from:1528 till: 1564 color:melaka-johor text:"Sultan Alauddin Riayat Shah II"
 bar:MuzaffarII
 from:1564 till: 1570 color:melaka-johor text:"Sultan Muzaffar Shah II"
 bar:JalilI
 from:1570 till: 1571 color:melaka-johor text:"Sultan Abdul Jalil Shah I"
 bar:JalilII
 from:1571 till: 1597 color:melaka-johor text:"Sultan Ali Jalla Abdul Jalil Shah II (Raja Kelantan 1565–1570)"
 bar:AlauddinIII
 from:1597 till: 1615 color:melaka-johor text:"Sultan Alauddin Riayat Shah III"
 bar:Abdullah
 from:1615 till: 1623 color:melaka-johor text:"Sultan Abdullah Ma'ayat Shah" 
 bar:JalilIII
 from:1623 till: 1677 color:melaka-johor text:"Sultan Abdul Jalil Shah III (Pemerintah Pahang 1615–1617; Takhta Sultan Pahang disatukan dengan takhta Sultan Johor 1623)"
 bar:Ibrahim
 from:1677 till: 1685 color:melaka-johor text:"Sultan Ibrahim Shah"
 bar:MahmudII
 from:1685 till: 1699 color:melaka-johor text:"Sultan Mahmud Shah II"

 bar:JalilIV
 from:1699 till: 1718 color:bendahara text:"Sultan Abdul Jalil Riayat Shah IV (Bendahara Johor 1697–1699)"

 bar:JalilRahmat
 from:1718 till: 1722 color:melaka-johor text:"Sultan Abdul Jalil Rahmat Shah (Mengaku sebagai waris Sultan Mahmud Shah II; Dikenali sebagai Raja Kechil; Sultan Siak Sri Inderapura 1722–1746)"

 bar:Sulaiman
 from:1722 till: 1760 color:bendahara text:"Sultan Sulaiman Badrul Alam Shah"
 bar:JalilV
 from:1760 till: 1761 color:bendahara text:"Sultan Abdul Jalil Muazzam Shah V"
 bar:Ahmad
 from:1761 till: 1761 color:bendahara text:"Sultan Ahmad Riayat Shah"
 bar:MahmudIII
 from:1761 till: 1812 color:bendahara text:"Sultan Mahmud Riayat Shah III"
 bar:Rahman
 from:1812 till: 1830 color:bendahara
 from:1830 till: 1832 color:riau-lingga text:"Sultan Abdul Rahman Muazzam Shah (Sultan Riau-Lingga 1830–1832; Sultan de jure Johor 1830–1832)"
 bar:MuhammadII
 from:1832 till: 1835 color:riau-lingga text:"Sultan Muhammad II Muazzam Shah (Sultan Riau-Lingga; Sultan de jure Johor)"
 bar:MahmudIV
 from:1835 till: 1857 color:riau-lingga text:"Sultan Mahmud IV Muzaffar Shah (Sultan Riau-Lingga; Sultan de jure Johor)"

 bar:Hussein
 from:1819 till: 1835 color:hussein-ali text:"Sultan Hussein Muhammad Shah (Dikenali sebagai Sultan Singapura dan Yang Dipertuan Selat)"
 bar:Ali
 from:1835 till: 1877 color:hussein-ali text:"Sultan Ali Iskandar Shah (Pewaris Sultan Hussein Muhammad Shah 1835–1855; Pemerintah Kesang 1855–1877)"

 bar:TemenggungIbrahim
 from:1855 till: 1862 color:temenggung text:"Dato' Temenggung Seri Maharaja Tun Daeng Ibrahim (Temenggung Johor 1841–1862; Pemerintah Johor 1855–1862)"
 bar:AbuBakar
 from:1862 till: 1895 color:temenggung text:"Sultan Abu Bakar (Temenggung dan Pemerintah 1862–1868; Maharaja 1868–1886; Sultan 1886–1895)"
 bar:IbrahimMasyhur
 from:1895 till: 1959 color:temenggung text:"Sultan Ibrahim Al-Masyhur"
 bar:Ismail
 from:1959 till: 1981 color:temenggung text:"Sultan Ismail Al-Khalidi"
 bar:Iskandar
 from:1981 till: 2010 color:temenggung text:"Sultan Iskandar Al-Haj"
 bar:IbrahimIsmail
 from:2010 till: end color:temenggung text:"Sultan Ibrahim"

 align:center textcolor:black fontsize:8 mark:(line,black) width:6 shift:(0,5)
 bar:eon color:eon

 from: 1528 till: 1699 color:melaka-johor shift:(-250,25) text:Wangsa Melaka-Johor
 from: 1528 till: 1699 color:melaka-johor shift:(-251,10) text:(Kesultanan Johor Lama)
 from: 1699 till: 1718 color:bendahara
 from: 1718 till: 1722 color:melaka-johor
 from: 1722 till: 1830 color:bendahara shift:(-220,25) text:Wangsa Bendahara
 from: 1722 till: 1830 color:bendahara shift:(-221,10) text:(Kesultanan Johor Lama)
 from: 1830 till: 1855 color:riau-lingga shift:(-35,25) text:Sultan Riau-Lingga (Sultan de jure Johor)
 from: 1830 till: 1855 color:riau-lingga shift:(-35,10) text:(Johor bertuankan Sultan Riau-Lingga)
 from: 1855 till: end color:temenggung shift:(-250,55) text:Wangsa Temenggung
 from: 1855 till: end color:temenggung shift:(-251,40) text:(Kerajaan Temenggung Johor 1855–1868)
 from: 1855 till: end color:temenggung shift:(-251,25) text:(Kerajaan Maharaja Johor 1868–1886)
 from: 1855 till: end color:temenggung shift:(-251,10) text:(Kesultanan Johor Moden 1886–kini)



## Sejarah

### Kesultanan Johor Lama (1528-1830)

#### Wangsa Melaka-Johor (1528-1699; kali pertama)
Wangsa ini berasal daripada keturunan Sultan Melaka yang pertama sehingga jatuhnya Melaka di tangan Portugis. Sultan Mahmud Shah melarikan diri ke Kampar bersama anaknya dan mangkat di sana. Anaknya Raja Muzaffar ditabalkan sebagai Sultan Perak yang pertama dengan menggelarkan dirinya sebagai Sultan Muzaffar Shah manakala anaknya yang lain iaitu Raja Ali mengasaskan Kesultanan Johor Lama yang dinisbahkan kepada keturunan Sultan Melaka. Baginda telah pergi ke Pahang menemui Sultan Mahmud Shah ibni Almarhum Sultan Muhammad Shah (Sultan Pahang ke-5). Baginda telah memperisterikan Puteri Kesuma Dewi (anak marhum Sultan Mansur Shah ibni Almarhum Sultan Abdul Jamil Shah - Sultan Pahang ke-4). Pada tahun 1529, baginda ke Hujung Tanah dan membuka Pekan Tua (Kota Kara). Baginda juga membina Kota Sayong (1535-1540) sebelum berpindah ke Kota Batu (Johor Lama) pada tahun 1540.

#### Wangsa Bendahara (1699-1718; kali pertama)
Wangsa ini berasal dari keturunan Bendahara Tun Habib Abdul Majid iaitu anak kepada Tun Muhammad Ali bin Sayyid Zainal Abidin Al-Idrus. Sayyid Zainal Abidin Al-Idrus ialah keturunan daripada pedagang Arab yang berasal dari Hadramaut yang berkahwin dengan Tok Mengkudu binti Tun Jenal, cucunda kepada Tun Sri Lanang. Adik beradik kepada Tun Abdul Majid iaitu Tun Muhammad mempunyai seorang anakanda yang bernama Laksamana Tun Abdul Jamil yang merupakan bapa kepada isteri Sultan Ibrahim Shah - Sultan Johor wangsa Sultan Melaka serta Tun Sayyid Jaafar yang melahirkan keturunan Raja Temenggung Muar. Anak kepada Bendahara Tun Habib Abdul Majid iaitu Tun Abdul Jalil mengambil alih tampuk kekuasaan sebagai Sultan Johor kerana Sultan Mahmud Shah II dikatakan mangkat tanpa meninggalkan waris. Sesuai dengan peranan Bendahara iaitu bertanggungjawab bagi pewarisan diraja sekiranya Sultan mangkat tanpa waris.

#### Wangsa Melaka-Johor (1718-1722; kali kedua)
Muncul seorang yang mengaku dirinya sebagai zuriat Sultan Mahmud Shah II iaitu Raja Kechil. Baginda bertindak mengambil takhta daripada Sultan Abdul Jalil Riayat Shah IV lalu menjadi Sultan Johor. Sultan Abdul Jalil Riayat Shah IV pula diturunkan takhta dan masih dijadikan sebagai Bendahara Johor. Namun, cubaan untuk mengambil semula takhta tetap ada namun melarikan diri ke Pahang bersama adindanya Tun Zainal Abidin - pengasas kesultanan Terengganu. Namun, Sultan Abdul Jalil Riayat Shah IV mangkat di Kuala Pahang - terletak beberapa kilometer dari Pekan, Pahang.

#### Wangsa Bendahara (1722-1830; kali kedua)
Cubaan untuk menuntut takhta masih berlarutan sehingga sampai kepada anakanda Sultan Abdul Jalil Riayat Shah IV, Raja Sulaiman yang akhirnya meminta bantuan kepada Opu Bugis Daeng Lima Bersaudara. Raja Sulaiman dan pakatan Bugis itu berjaya menghalau Raja Kechil ke Kesultanan Siak. Raja Sulaiman akhirnya ditabalkan sebagai Sultan Johor manakala salah seorang daripada Bugis Lima Bersaudara, Daeng Marewah dilantik sebagai Yang Dipertuan Muda Riau atau Yamtuan Muda Riau. Kakanda Raja Sulaiman iaitu Tun Abbas dilantik sebagai Bendahara Johor.

Berikutan Perjanjian Inggeris-Belanda 1824, Yang Dipertuan Muda Raja Jaafar, wakil Kesultanan Johor Lama, dan Residen Belanda di Riau, wakil Belanda, menandatangani Perjanjian 29 Oktober 1830 yang memisahkan Johor dan Pahang daripada Kesultanan Johor Lama yang berpusat di Lingga dan diperintah oleh Sultan Abdul Rahman Muazzam Shah. Akibat perjanjian ini, berakhirnya Kesultanan Johor Lama yang memerintah selama kira-kira 300 tahun lalu bermulanya Kesultanan Riau-Lingga di mana Sultan Abdul Rahman Muazzam Shah menjadi Sultan Riau-Lingga pertama. Johor berada di bawah kekuasaan Temenggung Johor manakala Pahang kekal diperintah oleh Bendahara Johor.

#### Pertikaian tuntutan
Pada 6 Februari 1819, Temenggung Tun Abdul Rahman bersama Tengku Hussein dan Thomas Stamford Raffles yang mewakili Syarikat Hindia Timur Inggeris menandatangani Perjanjian 1819 di mana Tengku Hussein diangkat sebagai Sultan Johor yang bergelar Sultan Hussein Muhammad Shah. Temenggung Tun Abdul Rahman kemudian menulis surat kepada Bendahara Tun Ali bagi memaklumkan tentang pelantikan Sultan Hussein Muhammad Shah sebagai Sultan Johor. Namun, Bendahara Tun Ali membalas bahawa beliau tidak mencampuri urusan di Singapura dan beliau kekal bertuankan Sultan Abdul Rahman Muazzam Shah yang bersemayam di Daik, Kepulauan Lingga. Bendahara Tun Ali mengiktiraf Sultan Abdul Rahman Muazzam Shah sebagai Sultan Johor kerana pertabalan Sultan Abdul Rahman Muazzam Shah lebih mengikuti adat istiadat raja-raja Melayu berbanding Sultan Hussein Muhammad Shah yang jelas diangkat oleh Inggeris dan upacara pertabalan Sultan Hussein Muhammad Shah yang dilakukan tidak mengikuti adat-istiadat raja-raja Melayu. Menurut Gabenor Negeri-Negeri Selat, Kenneth Murchison, kedudukan Sultan Hussein Muhammad Shah sebagai Sultan Johor tidak pernah diakui oleh negeri-negeri Melayu lain dan baginda tidak pernah menikmati apa-apa hasil di Johor dan menjalankan kegiatan politik.

Selepas kemangkatan Sultan Ali Iskandar Shah, pada 29 Jun 1877, Pemangku Gabenor Negeri-Negeri Selat, Sir Archibald Edward Harbord Anson menulis surat kepada Maharaja Abu Bakar untuk meminta baginda menjadi pemerintah sementara daerah Kesang dan permintaan tersebut dipersetujui oleh Maharaja Abu Bakar. Namun, keputusan ini dibantah oleh putera sulung Sultan Ali Iskandar Shah iaitu Tengku Alam kerana bertentangan dengan Perjanjian Setia 1855 di mana daerah Kesang merupakan hak milik Sultan Ali Iskandar Shah dan waris-warisnya untuk selama-lamanya. Untuk menyelesaikan masalah ini, satu pemilihan diadakan pada 7 November 1877 untuk memilih pemerintah Kesang yang baru. Dalam pemilihan tersebut, Temenggung Paduka Tuan Muar dan penghulu-penghulu di Kesang bersetuju untuk memilih Maharaja Abu Bakar sebagai pemerintah Kesang. Pada 5 Februari 1879, Maharaja Abu Bakar diisytiharkan sebagai Pemerintah Kesang dalam satu istiadat yang diadakan di Johor Bahru dan tidak lama selepas itu daerah Kesang menjadi sebahagian daripada negeri Johor. Namun, keputusan pemilihan dan pengisytiharan tersebut menimbulkan kemarahan Tengku Alam lalu tercetusnya Perang Saudara Jementah 1879 yang berakhir dengan kemenangan Maharaja Abu Bakar. Tengku Alam kemudian diampunkan dan diberikan elaun bulanan oleh Maharaja Abu Bakar dengan syarat baginda perlu sentiasa berkelakuan baik dan tidak menimbulkan kekacauan. Akhirnya, Tengku Alam tinggal di Istana Kampong Gelam, Singapura hingga akhir hayatnya. Kini, kerajaan Republik Singapura menjadikan Istana Kampong Gelam sebagai pusat kebudayaan dan muzium yang bernama Taman Warisan Melayu untuk mempamerkan warisan dan sejarah orang Melayu Singapura.

### Negeri Johor Moden (Wangsa Temenggung) (1855-kini)

#### Kerajaan Temenggung Johor (1855-1868)
Pada 10 Mac 1855, Temenggung Tun Daeng Ibrahim dan Tengku Ali menandatangani Perjanjian Setia 1855 di mana Tengku Ali menyerahkan sepenuhnya kerajaan Johor dan hak baginda ke atas Johor kecuali daerah Kesang kepada Temenggung Tun Daeng Ibrahim dan waris-warisnya untuk selama-lamanya. Sebagai balasan, Tengku Ali diangkat sebagai Sultan Johor yang bergelar Sultan Ali Iskandar Shah tetapi baginda tidak boleh campur tangan dalam urusan pemerintahan Johor dan Temenggung Tun Daeng Ibrahim membayar elaun bulanan kepada Sultan Ali Iskandar Shah. Pada tahun yang sama, Temenggung Tun Daeng Ibrahim memilih tempat yang bertentangan dengan Singapura iaitu Tanjung Puteri, Johor sebagai pusat pentadbiran beliau yang baru. Temenggung Tun Daeng Ibrahim menamakan tempat tersebut sebagai Iskandar Puteri. Nama Iskandar Puteri ini merupakan hasil gabungan nama penuh Temenggung Tun Daeng Ibrahim iaitu Tun Ibrahim Iskandar dan nama Tanjung Puteri iaitu tempat Temenggung Tun Daeng Ibrahim mendarat untuk mencari kawasan pentadbiran.

Untuk mendapatkan pengiktirafan sebagai pemerintah Johor yang sah dari segi adat-istiadat Melayu, Temenggung Tun Daeng Ibrahim memujuk Bendahara Tun Mutahir supaya mengiktiraf kedudukan terkininya berdasarkan Perjanjian Setia 1855. Hal ini demikian kerana Bendahara ialah penaung kepada adat raja-raja Melayu. Akhirnya, pada bulan Disember 1861, Temenggung Tun Daeng Ibrahim mewakili kerajaan Johor dan Bendahara Tun Mutahir mewakili kerajaan Pahang telah menandatangani Perjanjian Pahang-Johor 1861 di mana Bendahara Tun Mutahir telah mengiktiraf Temenggung Tun Daeng Ibrahim sebagai pemerintah Johor yang sah dan keturunan Temenggung Tun Daeng Ibrahim memerintah Johor untuk selama-lamanya. Dalam perjanjian yang sama, Temenggung Tun Daeng Ibrahim dan Bendahara Tun Mutahir bersepakat untuk membantu antara satu sama lain jika negeri mereka diserang musuh dan jika timbul sebarang masalah antara mereka, mereka akan menyerahkan masalah mereka kepada Inggeris sebagai orang tengah untuk menyelesaikan masalah mereka.

#### Kerajaan Maharaja Johor (1868-1886)
Ketika Temenggung Tun Abu Bakar melawat negara India dan Eropah pada tahun 1866, baginda menyedari bahawa gelaran Temenggung tidak terkenal di dunia Eropah berbanding gelaran Maharaja yang digunakan oleh raja-raja di India. Ini menyebabkan Temenggung Tun Abu Bakar ingin menggunakan gelaran baru yang lebih dikenali. Pada 18 April 1868, Temenggung Tun Abu Bakar menghantar sepupunya Ungku Haji Muhammad ibni Tun Haji Abdullah dan Dato’ Bentara, Dato’ Jaafar bin Haji Muhammad sebagai wakilnya ke Riau untuk berjumpa dengan Raja Ali Haji, seorang sejarawan Bugis dan penasihat kepada Yang Dipertuan Muda Riau bagi bertanyakan tentang adat-istiadat Kesultanan Melayu.

Raja Ali Haji bersetuju dengan permintaan Temenggung Tun Abu Bakar untuk menukar gelarannya selepas beliau melakukan kajian salasilah Temenggung Tun Abu Bakar dan berpuas hati bahawa keluarga Temenggung mempunyai kuasa sebenar ke atas pentadbiran Johor dan Temenggung Tun Abu Bakar berketurunan Sultan Abdul Jalil Shah IV. Pada 7 Mei 1868, Raja Ali Haji menabalkan Temenggung Tun Abu Bakar sebagai Maharaja Johor bergelar Maharaja Abu Bakar di Teluk Belanga, Singapura. Sultan Riau-Lingga, Sultan Sulaiman II Badrul Alam Shah memperkenan penggunaan gelaran Maharaja oleh Maharaja Abu Bakar. Pada 30 Jun 1868, Maharaja Abu Bakar memperoleh persetujuan daripada Gabenor Negeri-Negeri Selat, Sir Harry St. George Ord berkenaan permintaannya untuk menggunakan gelaran Maharaja.

#### Kesultanan Johor Moden (1886-kini)
Wangsa Temenggung berketurunan Bendahara Tun Abbas ibni Sultan Abdul Jalil Riayat Shah IV yang juga kakanda kepada Sultan Sulaiman Badrul Alam Shah. Anakanda Bendahara Tun Abbas iaitu Temenggung Tun Abdul Jamal berkahwin dengan puteri kepada Daeng Parani iaitu Raja Maimunah. Temenggung Tun Abdul Jamal merupakan leluhur kepada Sultan Johor Wangsa Temenggung yang kini memerintah Johor. Cicit kepada Temenggung Tun Abdul Jamal iaitu Temenggung Tun Ibrahim menggunakan gelaran 'Daeng'. Hal ini demikian kerana gelaran 'Daeng' dipercayai lebih berpengaruh pada zaman beliau. Beliau kurang dikenali dengan gelaran 'Tun' yang diwarisi daripada bapanya sehingga menyebabkan sebahagian rakyat pada zaman sekarang menyangka beliau berketurunan Bugis secara mutlak sebelah bapanya.

Pada tahun 1885, setelah mendengar khabar angin bahawa Gabenor Negeri-Negeri Selat, Sir Frederick Aloysius Weld ingin meletakkan seorang Residen Inggeris di Johor, Maharaja Abu Bakar membuat keputusan untuk berangkat ke England. Pada 11 Disember 1885, Perjanjian 1885 antara Maharaja Johor, Maharaja Abu Bakar mewakili kerajaan Johor dan Setiausaha Tanah Jajahan Inggeris, Sir Frederick Arthur Stanley mewakili kerajaan Inggeris ditandatangani di Pejabat Tanah Jajahan Inggeris di London. Dalam perjanjian ini, Inggeris mengiktiraf Maharaja Abu Bakar sebagai Sultan Johor yang bergelar Sultan Abu Bakar. Pada 13 Februari 1886, Menteri Besar Johor, Dato' Jaafar bin Haji Muhammad telah mengisytiharkan penggunaan gelaran Sultan oleh Sultan Abu Bakar ke seluruh negeri Johor. Pada 14 April 1895, Sultan Abu Bakar telah mengadakan istiadat menandatangani dan mengisytiharkan Undang-Undang Tubuh Kerajaan Johor di Johor Bahru, Johor. Johor telah menjadi negeri Melayu pertama yang mempunyai Undang-Undang Tubuh Kerajaan dan mengamalkan sistem raja berperlembagaan. Sultan Abu Bakar telah melakukan banyak pembaharuan dan pemodenan dalam sistem pentadbiran negeri Johor untuk memajukan Johor dan mengelakkan campur tangan Inggeris dalam hal-ehwal pentadbiran Johor.

## Bendera Diraja
Kerabat Diraja Johor mempunyai Bendera Diraja mereka sendiri. Bendera Diraja mereka lazimnya berupa bendera polos dengan lambang bintang (dengan bilangan bucu yang berbeza-beza) dan bulan sabit, serta segi tiga terpotong yang diletakkan pada setiap penjuru bendera; hanya Bendera Diraja Sultan Johor dan Tunku Mahkota Johor sahaja yang tidak mempunyai potongan segi tiga tersebut. Selain itu, setiap Bendera Diraja, kecuali Bendera Pengiring Sultan Johor, hanya menggunakan dua warna sahaja, iaitu putih, biru, merah dan kuning. Bilangan bucu pada bintang juga menunjukkan kedudukan pemegang Bendera Diraja tersebut: Bendera Diraja Sultan Johor memaparkan bintang berbucu sembilan, manakala Bendera Diraja bagi Kerabat Diraja Johor yang lain memaparkan bintang berbucu lima.

Berikut merupakan senarai Bendera Diraja Johor:

File:Flag of the Sultan of Johor.svg|Bendera Diraja Sultan Johor
File:Flag of the Queen Consort of Johor.svg|Bendera Diraja Permaisuri Johor
File:Flag of the Crown Prince of Johor.svg|Bendera Diraja Tunku Mahkota Johor
File:Flag of the Consort of the Tunku Mahkota of Johor.svg|Bendera Diraja Che’ Puan Mahkota Johor
File:Flag of the Raja Muda of Johor.svg|Bendera Diraja Raja Muda Johor
File:Flag of the Regent of Johor.svg|Bendera Diraja Pemangku Sultan Johor
File:Flag of the Tunku Tun of Johor.svg|Bendera Diraja Tunku Tun Aminah
File:Flag of the Tunku Bendahara of Johor.svg|Bendera Diraja Tunku Aris Bendahara Johor
File:Flag of the Tunku Temenggong of Johor.svg|Bendera Diraja Tunku Temenggong Johor
File:Flag of the Tunku Laksamana of Johor.svg|Bendera Diraja Tunku Laksamana Johor
File:Flag of the Tunku Panglima of Johor.svg|Bendera Diraja Tunku Panglima Johor
File:Flag of the Tunku Putera of Johor.svg|Bendera Diraja Tunku Putera Johor
File:Flag of the Marshall of the Sultan of Johor.svg|Bendera Pengiring Sultan Johor
File:Flag of the Royal Family of Johor.svg|Bendera Kerabat Diraja Johor


## Kerabat Diraja
Berikut merupakan senarai Kerabat Diraja Johor:

### Sultan Johor

### Permaisuri Johor

### Tunku Mahkota Johor (Waris)

### Che’ Puan Mahkota Johor

### Raja Muda Johor (Waris Kedua)

### Paduka Puteri

### Paduka Putera (Waris-waris yang lain)

### Paduka Adinda

### Paduka Cucunda

### Paduka Kekanda

### Paduka Nenda

## Gelaran penuh
Gelaran penuh Sultan Johor terkini ialah:

### Sejarah gelaran penuh Sultan dan Pemerintah Johor
Berikut merupakan sejarah gelaran penuh Sultan dan Pemerintah Johor berdasarkan warkah diraja, surat perjanjian dan pengumuman rasmi daripada pihak Istana Johor:

#### Kesultanan Johor Lama

**Sultan Johor ke-7, [[Sultan Abdul Jalil Shah III]] diangkat menjadi Sultan Johor dan diangkat semula menjadi [[Sultan Pahang]] lalu kedua-dua takhta Kesultanan Johor dan Pahang disatukan pada tahun 1623.*

#### Kerajaan Temenggung Johor

**[[Temenggung Johor]], [[Temenggung Daeng Ibrahim|Temenggung Tun Daeng Ibrahim]] diangkat menjadi Pemerintah Johor (kecuali daerah [[Kesang]] yang telah diserahkan kepada [[Sultan Ali Iskandar Shah]]) selepas menandatangani [[Persetiaan antara Sultan Ali dengan Temenggung Ibrahim pada Mac 1855|Perjanjian Setia 1855]].*

#### Kerajaan Maharaja Johor

**Temenggung Johor, [[Sultan Abu Bakar ibni Temenggung Daeng Ibrahim|Temenggung Tun Abu Bakar]] ditabalkan sebagai Maharaja Johor dengan gelaran Maharaja Abu Bakar oleh sejarawan [[Bugis]] yang juga penasihat [[Yang Dipertuan Muda Riau]], [[Raja Ali Haji]] pada tahun 1868.*

#### Kesultanan Johor Moden

## Lihat juga
* Kesultanan Melayu Melaka
* Kesultanan Johor Lama
* Kesultanan Riau-Lingga
* Perjanjian 30 Januari 1819
* Perjanjian 7 Jun 1823
* Perjanjian Inggeris-Belanda 1824
* Perjanjian 2 Ogos 1824
* Perjanjian 29 Oktober 1830
* Persetiaan antara Sultan Ali dengan Temenggung Ibrahim pada Mac 1855
* Perjanjian Pahang-Johor 1861
* Perang Saudara Jementah
* Perang Saudara Pahang
* Undang-undang Tubuh Kerajaan Johor
* Sejarah Johor Moden

## Catatan

## Rujukan